Ato Austin

Ato Austin be Ghanaian politician. He be member of de Provisional National Defence Council (PNDC) military government wey rule after dem overthrow de Limann government for December 1981. Inside Jerry Rawlings ein government, he hold different portfolios.

 Politics 
Ato Austin be de Secretary-General for de Youth Wing of de People's National Party (PNP) before he enter government. After dem form de Provisional National Defence Council (PNDC), Austin be one of de student leaders plus activists wey dem appoint put different government levels insyd. Insyd January 1982, dem appoint am as Secretary for Information. Kwame Karikari, wey be former Director General for Ghana Broadcasting Corporation (GBC), talk say he lobby Austin plus Rawlings make Ghana fit get grant from Japan to take switch go colour TV transmission wey start for 1985.

Insyd reshuffle for 1983, dem move Austin go become Secretary for Labour and Social Welfare. For September 1982 inside, he give assurance say de Public Tribunals wey PNDC form no go use any "unorthodox" method for dema work.

Between 1986 den 1988, he serve as Secretary for Youth den Sports.

He den serve too as Central Regional Secretary under Flight Lieutenant Jerry Rawlings. People dey credit am say he inspire de creation of tourist walkways for de region like de Kakum National Park after he visit Malaysia wey he see canopy walkway.

 Awards 

 Osabarimba Royal Award (posthumous) for services as former Central Regional Secretary

 Death 
Austin die insyd London insyd December 1998.

 References 
Category:Human
Category:Ghanaians
Category:Year of birth missing
Category:1998 deaths
Category:20th-century Ghanaian politicians
Category:People's National Party (Ghana) politicians